turjo4nis/wikipedia-bn-dump-20250701 huggingface dataset:
শবনিম ইসমাইল

শবনিম ইসমাইল (জন্ম: ৫ অক্টোবর ১৯৮৮) একজন দক্ষিণ আফ্রিকার আন্তর্জাতিক নারী ক্রিকেটার। তিনি ২০০৭ সালের ২০শে জানুয়ারী তারিখে দক্ষিণ আফ্রিকা জাতীয় দলের হয়ে পাকিস্তানের বিপক্ষে অভিষেক লাভ হয়।

ইসমাইল মূলত ডানহাতি ফাস্ট বোলার হিসেবে খেলে থাকেন এবং বিশ্বের সবচেয়ে দ্রুততম নালী বোলারদের মধ্যে একজন হিসেবে মর্যাদা পান, ২০১৬ সালের জানুয়ারিতে তার একটি ডেলিভারির রেকর্ড  হয়েছিল। এছাড়াও তিনি ২০০৯ এবং ২০১৩ সালের বিশ্বকাপে দক্ষিণ আফ্রিকার হয়ে প্রতিনিধিত্ব করেছিলেন  এবং বর্তমানে একদিনের আন্তর্জাতিক (ওডিআই) ও টি-২০ আন্তর্জাতিকে দক্ষিণ আফ্রিকার সর্বকালের সেরা উইকেট শিকারী হিসেবে মর্যাদা লাভ করেছেন।

ব্যক্তিগত জীবন
ইসমাইল কেপটাউন-এ জন্মগ্রহণ করেন। স্কুল জীবন থেকেই ক্রিকেটে হাতেখড়ি হয় তার। প্রাথমিকভাবে নারী-পুরুষ উভয়ের সাথে ক্রিকেট খেলতে শুরু করেছিলেন, কারণ সেই সময়েই তাদের স্কুলে মেয়েদের জন্য কোন পৃথক কোন দল ছিলনা। ইসমাইল একটি মুসলিম সম্ভ্রান্ত পরিবারে জন্মগ্রহণ করেন এবং দক্ষিণ আফ্রিকার জাতীয় ক্রিকেট দলে খেলা একমাত্র মুসলিম নারী ক্রিকেটার হিসেবে মর্যাদা পেয়েছেন। , তিনি একজন যান্ত্রিক প্রকৌশলী বিষয়ে অধ্যয়নরত ছিলেন।

আরো দেখুন
 ক্রীড়ায় মুসলমান নারী

তথ্যসূত্র

বহিঃসংযোগ
 
 

১৯৮৮-এ জন্ম
জীবিত ব্যক্তি
দক্ষিণ আফ্রিকার মহিলা ক্রিকেটার
দক্ষিণ আফ্রিকার মহিলা টেস্ট ক্রিকেটার
দক্ষিণ আফ্রিকার মহিলা একদিনের আন্তর্জাতিক ক্রিকেটার
দক্ষিণ আফ্রিকার মহিলা টুয়েন্টি২০ আন্তর্জাতিক ক্রিকেটার
কেপ টাউন থেকে আগত ক্রিকেটার
ওয়েস্টার্ন প্রভিন্সের মহিলা ক্রিকেটার
গটেংয়ের মহিলা ক্রিকেটার
মেলবোর্ন রেনেগেডসের (ডব্লিউবিবিএল) ক্রিকেটার
দক্ষিণ আফ্রিকার মুসলিম
ভারতীয় বংশোদ্ভূত দক্ষিণ আফ্রিকান ব্যক্তি
২০২২ কমনওয়েলথ গেমসের ক্রিকেটার
কোয়াজুলু-নাটালের মহিলা ক্রিকেটার
সিডনি থান্ডারের (ডব্লিউবিবিএল) ক্রিকেটার
ইয়র্কশায়ার ডায়মন্ডসের ক্রিকেটার
কমনওয়েলথ গেমসে দক্ষিণ আফ্রিকান প্রতিযোগী
ভারতীয় বংশোদ্ভূত ক্রীড়াবিদ
হোবার্ট হারিকেন্সের (ডব্লিউবিবিএল) ক্রিকেটার
আবেশিক অনুকর্ষী ব্যাধিতে আক্রান্ত ব্যক্তি
এর্নাকুলাম জংশন রেলওয়ে স্টেশন

এর্নাকুলাম জংশন রেলওয়ে স্টেশন ( এর্নাকুলাম সাউথ নামেও পরিচিত, কোড: ইআরএস ) ভারতের কেরল রাজ্যের কোচি শহরের বৃহত্তম রেলওয়ে স্টেশন। স্টেশনটি একযোগে ৩৭৬ টি ট্রেন রুট নিয়ন্ত্রণ করে এবং এটি দক্ষিণ ভারতের সবচেয়ে ব্যস্ত রেলওয়ে জংশেশন স্টেশন ।  টাকা যাত্রী আয়ের মাধ্যমে এটি কেরালা রাজ্যের স্টেশনগুলির মধ্যে যাত্রী আয়ে দ্বিতীয় বৃহত্তমএ বং দক্ষিণ রেলওয়েতে পঞ্চম বৃহত্তম।  এটি ভারতীয় রেলওয়ের দক্ষিণ রেলওয়ে অঞ্চল দ্বারা পরিচালিত একটি এ১ শ্রেণীর স্টেশন এবং তিরুবনন্তপুরম রেল বিভাগের অধীনে রয়েছে। এর্নাকুলাম জংশন ভারতের প্রথম সম্পূর্ণরূপে প্রতিবন্ধী-বান্ধব রেলওয়ে স্টেশন।

ইতিহাস 
এর্নাকুলাম জংশন প্রথম ১৯৩২ সালে এরনাকুলম দক্ষিণ নামে খোলা হয়েছিল এনাকুলামাম উত্তর, পেরুমানুর (পরে বন্ধ), মাতানচেরি হল্ট এবং সিএইচটিএস রুটে নতুন স্টেশন হিসাবে চালু হয়। ১৯৬৪ সালে স্টেশনটি শরানুর-সিএইচটিএস রেলপথের অংশ হিসাবে ব্রড গেজে রূপান্তরিত করা হয়, এটি ম্যাঙ্গালোর-জোলারপেট মেইনলাইন মাধ্যমে ভারতের বাকী অংশের সঙ্গে সরাসরি যুক্ত রয়েছে। ১৯৫৬ সালে এর্নাকুলাম-কোটায়ম মিটার গেজ লাইনটি খোলা হয় এবং ১৯৫৮ সালে কোলামা পর্যন্ত বিস্তৃত হয়, এর পরে কোলামা-ত্রিভান্দুম লাইন চালু হয়, ফলে প্রথমবারের মতো ত্রিভান্দুম এর্নকুলামের সাথে সংযুক্ত।

কোটায়ম লাইন খোলার ফলে এটি একটি জংশন স্টেশনে পরিণত হয়, এর্নাকুলাম দক্ষিণ স্টেশনের নামকরণ করা হয় এর্নাকুলাম জংশন, এবং এর্নাকুলাম উত্তরটির নামকরণ করা হয়েছে এনাকুলামম টাউন । এর ফলে এনারকুলাম জংশনের অগ্রগতি সাধিত হয়েছিল, যা তখন পর্যন্ত অনেক ছোটো কোচিন হারবার টার্মিনাস স্টেশনে যাওয়ার পথে একটি ছোট পথের ধারে অবস্থিত।  ১৯৭৯ সাল পর্যন্ত কোটায়ম লাইনটি ব্রড গেজে রূপান্তরিত হলেও, দক্ষিণ রেলওয়েতে ব্রড গেজে এবং মিটার গেজ উভয় ট্র্যাক ছিল।  ১৯৮৯ সালে আলাপ্পুঝার উপকূলীয় লাইনটি খোলা হয়ে হয় এবং এর্নাকুলাম জংশন কেন্দ্রীয় কেরল সবচেয়ে প্রধান রেলওয়ে স্টেশন স্থিতি হয়ে ওঠে।।

বিন্যাস 
এর্নাকুলাম জংশন একটি রেল জংশন, যা চারটি রেলপথের সংযোগস্থল।

 উত্তর দিকে চেন্নাই / ব্যাঙ্গালোর (পালক্কাদের মাধ্যমে) এবং মুম্বাই (শরনুর - কোজিকোড লাইনের মাধ্যমে)
 দক্ষিণে তিরুবনন্তপুরমের দিকে আলাপুঝা-কায়মকুলামের মাধ্যমে
 দক্ষিণ-পশ্চিম দিকে উইলিংডন আইল্যান্ড এবং সিএইচটিএস
 পূর্ব দিকে তিরুবনন্তপুরমের দিকে কোটায়ম-কায়মকুলামের মাধ্যমে

তথ্যসূত্র

বহিঃসংযোগ 

 দক্ষিণ রেলওয়ে জোন

উইকিউপাত্তে স্থানাঙ্ক আছে
অপর্যালোচিত অনুবাদসহ পাতা
কোচির রেলওয়ে স্টেশন
১৯৩২-এ চালু রেলওয়ে স্টেশন
কেট হাডসন

কেট গ্যারি হাডসন (; জন্ম: ১৯ এপ্রিল ১৯৭৯) হলেন একজন মার্কিন অভিনেত্রী, গায়িকা, লেখিকা ও পোশাক নকশাবিদ। তিনি অলমোস্ট ফেমাস (২০০০) চলচ্চিত্রে অভিনয় করে খ্যাতি অর্জন করেন এবং এই কাজের জন্য তিনি সেরা পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন এবং শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন লাভ করেন। তার অন্যান্য চলচ্চিত্রসমূহ হল হাউ টু লুজ আ গাই ইন টেন ডেজ (২০০৩), রাইজিং হেলেন (২০০৪), দ্য স্কেলেটন কি (২০০৫), ইউ, মি অ্যান্ড ডুপ্রি (২০০৬), ফুল্‌স গোল্ড (২০০৮), ব্রাইড ওয়ার্স (২০০৯), নাইন (২০০৯), এবং ডিপওয়াটার হরাইজন (২০১৬)।

হাডসন যৌথভাবে ফিটনেস ব্র্যান্ড ও সদস্যপদ প্রোগ্রাম 'ফেবলটিক্‌স' প্রতিষ্ঠা করেন, এটি পরিচালনা করে জাস্টফ্যাব। ২০১৬ সালে হাডসন তার প্রথম বই প্রিটি হ্যাপি: হেলদি ওয়েজ টু লাভ ইওর বডি এবং ২০১৭ সালে দ্বিতীয় বই প্রিটি ফান: ক্রিয়েটিং অ্যান্ড সেলিব্রেটিং আ লাইফটাইম অব ট্রাডিশন প্রকাশ করেন।

চলচ্চিত্রের তালিকা

চলচ্চিত্র

ব্যক্তিগত জীবন

ব্যক্তিগত সম্পর্ক 
হাডসন কলোরাডোর অ্যাস্পেনে ৩১ ডিসেম্বর, ২০০০-এ দ্য ব্ল্যাক ক্রোসের শীর্ষস্থানীয় ক্রিস রবিনসনকে বিয়ে করেছিলেন। এই দম্পতির ছেলে রাইডার রাসেল রবিনসন ২০০৪ সালের জানুয়ারিতে জন্মগ্রহণ করে। ১৪ ই আগস্ট, ২০০৬-এ, হাডসন এবং রবিনসন আলাদা হয়ে যান। ২০১০ এর গোড়ার দিকে, হাডসন মিউজিকের ফ্রন্টম্যান ম্যাট বেল্লামির সাথে ডেটিং শুরু করেন। হাডসন এবং বেল্লামি এপ্রিল ২০১১ সালে বাগদান করেন এবং তাদের পুত্র বিঙ্গহাম হাভান বেল্লামি জুলাই ২০১১ সালে জন্মগ্রহণ করে। ডিসেম্বর ৯, ২০১৪ এ, এই দম্পতি ঘোষণা করেন যে তারা তাদের বাগদান শেষ করেছেন। ২০১৬ সালের ডিসেম্বরে ড্যানি ফুজিকাওয়ার সাথে যিনি একজন সংগীতশিল্পী, অভিনেতা, সম্পর্কে জড়ান। এপ্রিল ৬, ২০১৮ এ, হাডসন ঘোষণা করেন যে তিনি ফুজিকাওয়ার সাথে তার প্রথম সন্তানের প্রত্যাশা করছেন। ২ শে অক্টোবর, ২০১৮ এ, তিনি ইনস্টাগ্রামের মাধ্যমে তাদের কন্যা রানী রোজ হডসন ফুজিকাওয়ার জন্মের কথা ঘোষণা করেন। তার দাদার নামানুসারে মেয়েটির নাম রাখা হয়েছিল, রন ফুজিকাওয়া।

প্রকাশিত গ্রন্থ
 প্রিটি হ্যাপি: হেলদি ওয়েজ টু লাভ ইওর বডি (২০১৬)
 প্রিটি ফান: ক্রিয়েটিং অ্যান্ড সেলিব্রেটিং আ লাইফটাইম অব ট্রাডিশন (২০১৭)

তথ্যসূত্র

বহিঃসংযোগ

 
 

১৯৭৯-এ জন্ম
জীবিত ব্যক্তি
২০শ শতাব্দীর মার্কিন অভিনেত্রী
২১শ শতাব্দীর মার্কিন অভিনেত্রী
ইতালীয় বংশোদ্ভূত মার্কিন ব্যক্তি
ইংরেজ বংশোদ্ভূত মার্কিন ব্যক্তি
জার্মান বংশোদ্ভূত মার্কিন ব্যক্তি
হাঙ্গেরীয় ইহুদি বংশোদ্ভূত মার্কিন ব্যক্তি
মার্কিন কণ্ঠাভিনেত্রী
মার্কিন চলচ্চিত্র অভিনেত্রী
মার্কিন চলচ্চিত্র প্রযোজক
মার্কিন টেলিভিশন অভিনেত্রী
মার্কিন নারী ব্যবসায়ী
মার্কিন বৌদ্ধ
যুক্তরাজ্যে মার্কিন প্রবাসী
লস অ্যাঞ্জেলেসের অভিনেত্রী
হাডসন পরিবার
গোল্ডেন গ্লোব পুরস্কার (সেরা পার্শ্ব অভিনেত্রী - চলচ্চিত্র) বিজয়ী
স্যাটেলাইট পুরস্কার বিজয়ী
মার্কিন ইহুদি অভিনেত্রী
ইতালীয় বংশোদ্ভূত অভিনেত্রী
ব্রিটিশ বংশোদ্ভূত অভিনেত্রী
জার্মান বংশোদ্ভূত অভিনেত্রী
ক্যালিফোর্নিয়ার চলচ্চিত্র প্রযোজক
মার্কিন নারী চলচ্চিত্র প্রযোজক
২১শ শতাব্দীর মার্কিন ইহুদি
ব্রাউন বুশ বব

ব্রাউন বুশ বব (বৈজ্ঞানিক নাম: Pedesta pandita (de Nicéville)) 'হেসপারিডি' (Hespaeriidae) বা স্কিপারস (Skippers) গোত্র ও  'হেসপারিনি' (Hesperiinae) উপ-গোত্রের অন্তর্ভুক্ত ছোট আকৃতির প্রজাতি।

আকার 
ব্রাউন বুশ বব এর প্রসারিত অবস্থায় ডানার আকার ২৫-৩০ মিলিমিটার দৈর্ঘ্যের হয়।

বিস্তার 
ভারত (সিকিম থেকে অরুণাচল প্রদেশ ও উত্তর-পূর্ব ভারত), মায়ানমার এর বিভিন্ন অঞ্চলে এদের পাওয়া যায়।

বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

উপরিতল গাঢ় বাদামি বা কালচে বাদামি ও ফ্যাকাশে হলুদ স্বচ্ছ ছোপ যুক্ত ।সামনের ডানায় সেল-এর বহিঃপ্রান্তে একটি ছোট ছোপ এবং সেল-এর নিচে সামান্য বাইরের দিকে দুটি গায়ে গায়ে অবস্থিত বড় ডিসকাল ছোপ দেখা যায়। উক্ত ডিসকাল ছোপদুটির নিচেরটি  প্রায় চতুষ্কৌণিক। কোস্টার ঠিক নিচে ৩ টি সাব-এপিক্যাল ছোট ছোপ তেরচাভাবে সারিবদ্ধ ও তাদের সবার উপরের ছোপটি ক্ষুদ্রতম। ডানার প্রায় মধ্যভাগ পর্যন্ত সাব-কোস্টাল অংশ ঘনভাবে ও বেসাল (ডানার গোড়ার) অংশ হালকাভাবে সোনালী-হলুদ বা কমলা-হলুদ আঁশে ছাওয়া। পিছনের গোলাকৃতি ডানা সাধারণত দাগ-ছোপহীন ।উভয় ডানায় সিলিয়া ফ্যাকাশে বাদামি।

ডানার নিম্নতল ফ্যাকাশে বাদামি।সামনের ডানার কোস্টাল ও এপিক্যাল (শীর্ষ) অংশ এবং পিছনের ডানার পুরোটাই কমলা-হলুদ আঁশে আবৃত ।সামনের ডানার উপরিতলের ছোপগুলি স্বচ্ছতার কারণে নিম্নতলে অস্পষ্ট ও ফ্যাকাশেভাবে দৃশ্যমান ।পিছনের ডানা মূলত দাগ-ছোপহীন, তবে কিছু কিছু নমুনায় খুবই অস্পষ্ট কিছু ছোপের অস্তিত্ব মাঝেমধ্যে খেয়াল করা যায়।

স্ত্রী-পুরুষ প্রকার অনুরূপ, পুরুষ প্রকারের দর্শন বেশি মেলে। শুঙ্গ সাদায় কালোয় ডোরাকাটা, শুঙ্গের শীর্ষে মুগুরাকৃতি অংশ (club) নিচের অংশে কালো ও ডগা কমলা। মাথা, বক্ষদেশ (thorax) ও উদর উপরিতলে ঘন বাদামি বা কালচে বাদামি; ঈষদ সবজে -হলুদ রোয়াযুক্ত  এবং নিম্নতলে ফ্যাকাশে বাদামি ও কমলা-হলুদ রোয়াবৃত।

আচরণ 
প্রায় দুর্লভ দর্শন এই প্রজাতির উড়ান দ্রুত ও সল্পগামী; তবে অন্যান্য দ্রুতগামী স্কিপারদের তুলনায় একটু ধীর। এরা ভূমির কাছাকাছি নিচ দিয়ে খানিক উড়েই আবার পছন্দের জায়গায় বসে যায়। ভিজে মাটি, পাথরের ভিজে ছোপ, পাখির বিষ্ঠায়  এদের খ্যাদরস আহরণ করতে দেখা যায়। এই প্রজাতি স্কিপারসুলভ আচরণে পিঠের উপর ডানা খাড়া করে রেখে বা ডানা অর্ধেক মেলে পাতায়, মাটিতে বা পাথরে বসে রোদ পোহায়। এদের সাধারণত ফুলে বসতে দেখা যায় না। নিচু উচ্চতা বিশিষ্ট জঙ্গলের পথে, নদী বা ঝর্ণার কিনারে এদের বিচরণ লক্ষ্য করা যায় এপ্রিল থেকে অক্টোবর মাসে।

তথ্যসূত্র  

ভারতের প্রজাপতি
সিকিমে প্রাপ্ত হেসপেরায়িডি গোত্রের প্রজাপতি
এশিয়ার প্রজাপতি
১৮৮৫-এ বর্ণিত প্রজাপতি
আবাদা রেলওয়ে স্টেশন

আবাদা রেলওয়ে স্টেশন হল হাওড়া-খড়গপুর লাইন-এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের হাওড়া জেলায় অবস্থিত। স্টেশনটি আবাদা এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১৮ কি.মি. দূরে স্টেশনটি অবস্থিত।

ইতিহাস 
আবাদা রেলওয়ে স্টেশনটি পশ্চিমবঙ্গের আবাদাতে অবস্থিত। স্টেশন কোড হল (এবিবি)। এটি হাওড়া-খড়গপুর লাইনের একটি ছোট এবং ব্যস্ত রেলওয়ে স্টেশন। নিকটতম স্টেশনগুলি নলপুর এবং সাঁকরাইল এবং প্রধান রেলওয়ে স্টেশন হল হাওড়া। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-খড়গপুর লোকাল, হাওড়া-মেদিনীপুর লোকাল, হাওড়া-পাঁশকুড়া লোকাল, হাওড়া-হলদিয়া লোকাল ইত্যাদি। হাওড়া-খড়গপুর লাইনটি ১৯০০ সালে চালু হয়। হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়।
সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে।

তথ্যসূত্র 

হাওড়া জেলার রেলওয়ে স্টেশন
কলকাতা শহরতলি রেল স্টেশন
খড়গপুর রেলওয়ে বিভাগ
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
হ্যাডলি রিচার্ডসন

এলিজাবেথ হ্যাডলি রিচার্ডসন (; ৯ নভেম্বর ১৮৯১ - ২২ জানুয়ারি ১৯৭৯) ছিলেন মার্কিন কথাসাহিত্যিক আর্নেস্ট হেমিংওয়ের প্রথম স্ত্রী। তারা ১৯২১ সালে বিবাহবন্ধনে আবদ্ধ হন এবং বিয়ের কয়েক মাসের মধ্যে প্যারিসে চলে যান। প্যারিসে হেমিংওয়ে সাহিত্য জীবন শুরু করেন এবং তার মাধ্যমে হ্যাডলি অন্যান্য প্রবাসী ব্রিটিশ ও মার্কিন লেখকদের সাথে পরিচিত হন।

১৯২৫ সালে হ্যাডলি জানতে পারেন যে হেমিংওয়ে পলিন ফাইফারের সাথে সম্পর্কে যুক্ত হন। ফাইফার হ্যাডলির ঘনিষ্ঠ বন্ধু ছিলেন এবং হেমিংওয়ের সাথে বসবাস করতেন এবং একসাথে সফর করতেন। এই সম্পর্কের কথা জানার পর হ্যাডলি হেমিংওয়েকে বলেন তিনি তাকে তালাক দিবেন যদি তিনি ও ফাইফার ১০০ দিনের জন্য আলাদা থাকেন। ১৯২৭ সালে তিনি তাকে তালাক দেন। ১৯৩৩ সালে হ্যাডলি দ্বিতীয় বিয়ে করেন। তিনি সাংবাদিক পল মোরারকে বিয়ে করেন, যার সাথে তার প্যারিসে দেখা হয়েছিল।

তথ্যসূত্র

বহিঃসংযোগ

 

১৮৯১-এ জন্ম
১৯৭৯-এ মৃত্যু
সেন্ট লুইসের ব্যক্তি
হেমিংওয়ে পরিবার
ফ্রান্সে মার্কিন প্রবাসী
বাংলাদেশের বীমা কোম্পানির তালিকা

বাংলাদেশের বীমা কোম্পানির তালিকা হচ্ছে বাংলাদেশে বীমা সেবাদানকারী কোম্পানিসমূহের একটি তালিকা। বাংলাদেশে বর্তমানে মোট ৮২ টি বীমা কোম্পানি বীমা সেবা দিচ্ছে যার মধ্যে ৩৬ টি লাইফ বীমাকারী কোম্পানি এবং ৪৬টি নন-লাইফ বীমাকারী কোম্পানি। লাইফ বীমাকারী কোম্পানির মধ্যে ১টি সরকারি এবং ৩৫টি বেসরকারি মালিকানাধীন। অন্যদিকে নন-লাইফ বীমাকারী কোম্পানির মধ্যে ১টি সরকারি এবং ৪৫টি বেসরকারি মালিকানাধীন।

সরকারি লাইফ বীমাকারী কোম্পানি 

 জীবন বীমা কর্পোরেশন (https://jbc.gov.bd)

সরকারি নন-লাইফ বীমাকারী কোম্পানি 

 সাধারণ বীমা কর্পোরেশন (https://sbc.gov.bd/)

বেসরকারি লাইফ বীমাকারী কোম্পানিসমূহ

বেসরকারি নন-লাইফ বীমাকারী কোম্পানিসমূহ

বাংলাদেশ ইন্সুরেন্স এজেন্সি 

 গুডহোপ ইনসিউর লিমিটেড

তথ্যসূত্র

বহিঃসংযোগ 
 বাংলাদেশের বীমা উন্নয়ন ও নিয়ন্ত্রণ কর্তৃপক্ষর দাপ্তরিক ওয়েবসাইট
 বাংলাদেশ ইনসিওরেন্স একাডেমির দাপ্তরিক ওয়েবসাইট

বাংলাদেশের বীমা কোম্পানি
বাংলাদেশের কোম্পানির তালিকা
নলপুর রেলওয়ে স্টেশন

নলপুর রেলওয়ে স্টেশন হল  হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের হাওড়া জেলায়  অবস্থিত। স্টেশনটি নলপুর এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ২০ কি.মি. দূরে স্টেশনটি অবস্থিত।

ইতিহাস
নলপুর রেলওয়ে স্টেশনটি পশ্চিমবঙ্গের নলপুর এতে অবস্থিত। স্টেশন কোড হল (এনএএলআর)। এটি হাওড়া-খড়গপুর লাইনের একটি ছোট রেলওয়ে স্টেশন। নিকটতম স্টেশনগুলি বাউড়িয়া এবং আবাদা এবং প্রধান রেলওয়ে স্টেশন হল হাওড়া। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-খড়গপুর লোকাল, হাওড়া-মেদিনীপুর লোকাল, হাওড়া-পাঁশকুড়া লোকাল, হাওড়া-হলদিয়া লোকাল ইত্যাদি। হাওড়া-খড়গপুর লাইনটি ১৯০০ সালে চালু হয়। হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়।
সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে।

তথ্যসূত্র 

হাওড়া জেলার রেলওয়ে স্টেশন
কলকাতা শহরতলি রেল স্টেশন
খড়গপুর রেলওয়ে বিভাগ
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
১৯০০-এ ভারতে চালু রেলওয়ে স্টেশন
মার্থা গেলহর্ন

মার্থা এলিস গেলহর্ন (; ৮ নভেম্বর ১৯০৮ - ১৫ ফেব্রুয়ারি ১৯৯৮) ছিলেন একজন মার্কিন ঔপন্যাসিক, ভ্রমণ কাহিনি লেখিকা এবং সাংবাদিক। তাকে বিংশ শতাব্দীর অন্যতম সেরা যুদ্ধ প্রতিবেদক হিসেবে বিবেচনা করা হয়। তিনি তার ৬০ বছরের কর্মজীবনে ঘটা বিশ্বের প্রত্যেক প্রধান দ্বন্দ্বের প্রতিবেদন করেছেন। গেলহর্ন মার্কিন কথাসাহিত্যিক আর্নেস্ট হেমিংওয়ের তৃতীয় স্ত্রী, যিনি ১৯৪০ থেকে ১৯৪৫ সাল পর্যন্ত হেমিংওয়ের স্ত্রী ছিলেন। ১৯৯৮ সালে তিনি ৮৯ বছর বয়সে অসুস্থ ও প্রায় অন্ধ অবস্থায় আত্মহত্যা করেন। তার নামানুসারে সাংবাদিকতায় মার্থা গেলহর্ন পুরস্কার প্রবর্তন করা হয়।

তথ্যসূত্র

বহিঃসংযোগ

১৯০৮-এ জন্ম
১৯৯৮-এ মৃত্যু
২০শ শতাব্দীর মার্কিন ঔপন্যাসিক
২০শ শতাব্দীর মার্কিন লেখিকা
জার্মান ইহুদি বংশোদ্ভূত মার্কিন ব্যক্তি
মার্কিন ইহুদি ঔপন্যাসিক
মার্কিন নারী ঔপন্যাসিক
মার্কিন নারী সাংবাদিক
মার্কিন যুদ্ধ প্রতিবেদক
যুক্তরাজ্যে মার্কিন প্রবাসী
হেমিংওয়ে পরিবার
মার্কিন নারী যুদ্ধ প্রতিবেদক
১৯৯৮-এ আত্মহত্যা
২০শ শতাব্দীর মার্কিন অ-কল্পকাহিনী লেখক
ফ্রান্সে মার্কিন প্রবাসী
ইংল্যান্ডে মার্কিন প্রবাসী
স্পেনে মার্কিন প্রবাসী
ম্যারি ওয়েলশ হেমিংওয়ে

ম্যারি ওয়েলশ হেমিংওয়ে (; ৫ এপ্রিল ১৯০৮ - ২৬ নভেম্বর ১৯৮৬) ছিলেন একজন মার্কিন সাংবাদিক ও লেখিকা। তিনি মার্কিন কথাসাহিত্যিক আর্নেস্ট হেমিংওয়ের চতুর্থ স্ত্রী। তিনি শিকাগো ডেইলি নিউজ ও ডেইলি এক্সপ্রেস পত্রিকায় কাজ করেন। ১৯৭৬ সালে তিনি তার আত্মজীবনী হাউ ইট ওয়াজ প্রকাশ করেন।

তথ্যসূত্র

বহিঃসংযোগ

 

১৯০৮-এ জন্ম
১৯৮৬-এ মৃত্যু
২০শ শতাব্দীর মার্কিন লেখিকা
মার্কিন নারী সাংবাদিক
মিনেসোটার লেখিকা
ফ্রান্সে মার্কিন প্রবাসী
যুক্তরাজ্যে মার্কিন প্রবাসী
হেমিংওয়ে পরিবার
২০শ শতাব্দীর মার্কিন অ-কল্পকাহিনী লেখক
গ্রেস হল হেমিংওয়ে

গ্রেস হল হেমিংওয়ে (; ১৫ জুন ১৮৭২ - ২৮ জুন ১৯৫১) ছিলেন একজন মার্কিন অপেরা গায়িকা, সঙ্গীত শিক্ষক ও চিত্রশিল্পী। তিনি মার্কিন কথাসাহিত্যিক আর্নেস্ট হেমিংওয়ের মাতা।

জীবনী
গ্রেস হল ১৮৭২ সালের ১৫ই জুন ইলিনয় অঙ্গরাজ্যের শিকাগো শহরে এক ধনী পরিবারে জন্মগ্রহণ করেন। তার পিতা আর্নেস্ট মিলার হল ছিলেন ধনাঢ্য ব্যবসায়ী ও মাতা ক্যারোলিন হ্যানকক। তিনি শিকাগোর স্থানীয় কয়েকটি স্কুলে পড়াশোনার পর ওক পার্ক হাই স্কুলে ভর্তি হন। তিনি ১৮৯৫ সাল থেকে নিউ ইয়র্কে লুইজা কাপ্পিয়ানির সাথে গ্র্যান্ড অপেরার প্রশিক্ষণ নেন। ১৯৮৬ সালে ম্যাডিসন স্কয়ার গার্ডেনে অ্যাপোলো-ক্লাবের কনট্রাল্টো হিসেবে প্রথম পরিবেশনা করেন। তিনি মেট্রোপলিটন অপেরার সাথে চুক্তির প্রস্তাব পান, কিন্তু মঞ্চের উজ্জ্বল আলোয় তার চোখের সমস্যা হত বলে তিনি এই প্রস্তাব প্রত্যাখ্যান করেন।

১৮৯৬ সালের ১লা অক্টোবর তিনি ক্লেরেন্স এডমন্ডস হেমিংওয়ের সাথে বিবাহ বন্ধনে আবদ্ধ হন। এই দম্পতির ছয় সন্তান ছিল। তারা হলেন মার্সেলিন (১৮৯৮), আর্নেস্ট (১৮৯৯), উরসুলা (১৯০২), ম্যাডেলাইন (সানি) (১৯০৪), ক্যারল (১৯১১) ও লিস্টার (১৯১৫)। বিয়ের পর তিনি সঙ্গীতের তালিম নেওয়া বাদ দেন এবং গির্জায় শিশুদের দলীয় সঙ্গীত ও ওক পার্কের ফার্স্ট কংগ্রেশনাল গির্জায় ঐকতান বাদকদলের নির্দেশনা দিতেন। তিনি তার সন্তানদের মধ্যে মার্সেলিনকে ভিয়োলা ও আর্নেস্টকে সেলো বাজানোর শিক্ষা দিতেন।

তথ্যসূত্র

বহিঃসংযোগ

 

১৮৭২-এ জন্ম
১৯৫১-এ মৃত্যু
১৯শ শতাব্দীর মার্কিন গায়িকা
মার্কিন অপেরা গায়িকা
মার্কিন নারী চিত্রশিল্পী
হেমিংওয়ে পরিবার
শিকাগোর ব্যক্তি
ইলিনয়ের সঙ্গীতশিল্পী
জগুমামা

জগুমামা বাংলা সাহিত্যের একটি কাল্পনিক চরিত্র। এই চরিত্রটির স্রষ্টা বাঙালি সাহিত্যিক ত্রিদিবকুমার চট্টোপাধ্যায়। জগুমামা সিরিজের প্রথম আত্মপ্রকাশ ১৯৮৫ সালের শারদীয়া কিশোর ভারতী পত্রিকায় প্রকাশিত হাত উপন্যাসে।

চরিত্রচিত্রণ
জগুমামার পুরো নাম ডঃ জগবন্ধু মুখোপাধ্যায়। উনি একাধারে একজন বিজ্ঞানী এবং গোয়েন্দা। তার দুই ভাগ্নে টুকলু ও পিকলুর সাহায্যে উনি সত্য অনুসন্ধান করেন। প্রায় প্রতিটি অ্যাডভেঞ্চারেই জগুমামার সঙ্গী হয় তার ভাগনে টুকলু ও বন্ধু অনন্ত সরখেল। সিবিআই অফিসার সত্যসাধন পট্টনায়েক জগুমামার বন্ধু।

কাহিনীসমূহ
জগুমামা সিরিজের সবকয়টি গল্প ও উপন্যাসই প্রকাশিত হয়েছে কিশোর ভারতী পত্রিকার শারদীয়া সংখ্যাগুলিতে। পরে পত্র ভারতী থেকে জগুমামার রহস্যকাহিনীগুলিকে গ্রন্থাকারে চারটি খণ্ডে প্রকাশ করা হয়। মুখোশের আড়ালে কাহিনী অবলম্বনে তৈরি সিনেমা মুখোশের অন্তরালে ও রক্ত রহস্য সিনেমা তৈরি হয়েছে। জগুমামা কাহিনীগুলি হল:

উপন্যাস
জগুমামা রহস্য সমগ্র ১:
 হাত
 ছায়ামূর্তি
 আলোয় সেদিন অন্ধকার
 মুখোশের আড়ালে
 রুকটুকার পাড়ে
 বড় পায়ের খোঁজে
 নীল কাঁকড়ার রহস্য
 জগুমামার বিপক্ষে 'জগুমামা'
জগুমামা রহস্য সমগ্র ২:
 সাগর পাহাড় মৌমাছি
 আকাশে মৃত্যুর বিষ
 রহস্য রাতের পদ্মায়
 মূর্তি ও মৃত্যুফাঁদ
 সাক্ষী ছিল ছবি
 আলেকজান্ডারের আংটি
 আরবি পুঁথি রহস্য
জগুমামা রহস্য সমগ্র ৩:
 রহস্যে ঘেরা রাক্ষসখালি
মৃত্যু বিষ
 সাবধান! লালি গুরান
 অন্ধকার ভাল নয়
 ভয়ের আড়ালে ভয়
 বিষাক্ত রাত
 অনন্তবাবু কোথায়?
জগুমামা রহস্য সমগ্র ৪:
 রক্তরহস্য
তিতির সেন হত্যা রহস্য 
 দ্বীপের নাম কালাডেরা
 জব চার্নকের চাবুক
 আড়ালে যারা থাকে
 রাইকুর বিষ
জগুমামা রহস্য সমগ্র ৫:
 জঙ্গলে ভয় ছিল
 জ্যান্ত পাথর! অতঃপর
জঙ্গলে জ্যান্ত পাথর
 কালোয় কালো কক্সবাজার
কোডারমায় ঝঞ্ঝাট
সোনার সাগরে মৃত্যু
মিস মানেকা অন্তর্ধান রহস্য
কুরগে কালোর খেলা

গল্প
জগুমামা রহস্য সমগ্র ৪:
 জীবন্ত মাটি
 বিনামেঘে বজ্রাঘাত
 মাটিতে মৃত্যু
 ইনভেস্টিগেট

তথ্যসূত্র

কাল্পনিক বাঙালি ব্যক্তি
গোয়েন্দা চরিত্র
কাল্পনিক হিন্দু
সমাজসেবা অধিদফতর

সমাজসেবা অধিদপ্তর বাংলাদেশ সরকারের একটি অধিদপ্তর যা দেশে কল্যাণমূলক ও সচেতনতামূলক কর্মসূচি চালায়। এর সদরদপ্তর বাংলাদেশের ঢাকায় অবস্থিত।

ইতিহাস ও গঠন 
১৯৪৭ সালে দেশভাগের পর ঢাকায় বস্তি সমস্যা উদ্ভূত হয়। এ সমস্যার সমাধানে ১৯৫৫ সালে জাতিসংঘের পরামর্শে সমাজকল্যাণ কার্যক্রম শুরু হয়। তারই পরিপ্রেক্ষিতে ১৯৬১ সালে প্রতিষ্ঠিত হয় সমাজকল্যাণ পরিদপ্তর। পরবর্তীতে কার্যক্রমের পরিধি বিস্তৃতির কারণে ১৯৭৮ সালে এই পরিদপ্তরকে সরকারের একটি স্থায়ী  জাতিগঠনমূলক বিভাগ হিসেবে উন্নীত করা হয় এবং ১৯৮৪ সালে একে সমাজসেবা অধিদফতর হিসেবে স্বীকৃতি দেওয়া হয়। ২০১২ সালের ৪ জুন বাংলাদেশ সরকার ২ জানুয়ারিকে সমাজসেবা দিবস হিসাবে ঘোষণা দেয়।

কার্যক্রম 
সমাজসেবা অধিদফতর বর্তমানে ১০৩২টি কার্যালয়ের মাধ্যমে ৫৪টি কার্যক্রম পরিচালনা করছে। উল্লেখযোগ্য কার্যক্রমগুলো হচ্ছে:
 দারিদ্র নিরসন কার্যক্রম।
 সামাজিক নিরাপত্তা কর্মসূচি।
 প্রতিবন্ধিতা শনাক্তকরণ জরিপ কর্মসূচি।
 শিশু সুরক্ষামূলক কার্যক্রম।
 সামাজিক অবক্ষয় প্রতিরোধ কার্যক্রম।
 প্রতিবন্ধী ব্যক্তিদের কল্যাণ ও উন্নয়ন কর্মসূচি।
 বৃত্তিমূলক প্রশিক্ষণ কার্যক্রম।
 প্রতিবন্ধিতা সহায়ক সামগ্রী উৎপাদন কেন্দ্র।
 সেবামূলক ও কমিউনিটি ক্ষমতায়ন কার্যক্রম।
 পেশাগত দক্ষতা উন্নয়ন প্রশিক্ষণ কার্যক্রম।

কর্মসূচি সমূহ 
 ক্যান্সার, কিডনী, লিভার সিরোসিস, স্ট্রোকে প্যারালাইজড ও জন্মগত হৃদরোগীর আর্থিক সহায়তা।
 চা শ্রমিকদের জীবনমান উন্নয়ন।
 অনগ্রসর জনগোষ্ঠীর জীবনমান উন্নয়ন কর্মসূচি।
 হিজড়া জনগোষ্ঠীর জীবনমান উন্নয়ন কর্মসূচি।
 প্রতিবন্ধিতা শনাক্তকরণ জরিপ কর্মসূচি।
 ভিক্ষাবৃত্তিতে নিয়োজিত জনগোষ্ঠীর পুনর্বাসন ও বিকল্প কর্মসংস্থান।
 বেদে জনগোষ্ঠীর জীবনমান উন্নয়ন কর্মসূচি।

আরও দেখুন 
 সমাজকল্যাণ মন্ত্রণালয়

তথ্যসূত্র 

বাংলাদেশের সরকারি সংস্থা
ঢাকা ভিত্তিক সংগঠন
বাংলাদেশ সরকারের অধিদপ্তর
১৯৬১-এ পূর্ব পাকিস্তানে প্রতিষ্ঠিত
জনস্বাস্থ্য প্রকৌশল অধিদপ্তর

জনস্বাস্থ্য প্রকৌশল অধিদপ্তর বাংলাদেশ সরকারের স্থানীয় সরকার বিভাগের আওতাধীন একটি দপ্তর যা বিশুদ্ধ পানি সরবারহ ও স্যানিটেশন সুবিধা তদারকি করে। এর সদরদপ্তর বাংলাদেশের ঢাকায় অবস্থিত।

ইতিহাস
জনস্বাস্থ্য প্রকৌশল অধিদপ্তর ১৯৩৬ সালে পূর্ব বাংলায় প্রতিষ্ঠিত হয়। বর্তমানে ওয়াসার আওতাধীন এলাকা ব্যতীত (ঢাকা, নারায়ণগঞ্জ, চট্টগ্রাম, খুলনা ) সমগ্রদেশের নিরাপদ পানি সরবরাহ ও স্যানিটেশন ব্যবস্থা নির্মাণ ও ব্যবস্থাপনার দায়িত্ব এ অধিদপ্তরের উপর ন্যাস্ত।

১৯৯৩ সাল থেকে এ দপ্তর খাবার পানিতে আর্সেনিক বিষয়ে সচেতন করে আসছে ।

ভিশন ও মিশন

রূপকল্প: জনগনের জন্য সুপেয় পানি সরবরাহ ও স্বাস্থ্যসম্মত স্যানিটেশনের ব্যবস্থা করা। 

অভিলক্ষ্য : সকলের জন্য পানি সরবরাহ ও স্যানিটেশন সুবিধা বাস্তবায়নের জন্য প্রতিষ্ঠানসমূহের এবং কমিউনিটি দক্ষতা বৃদ্ধি করা।

তথ্যসূত্র

বহিঃসংযোগ
 জনস্বাস্থ্য প্রকৌশল অধিদপ্তরের ওয়েবসাইট

বাংলাদেশ সরকারের অধিদপ্তর
বাংলাদেশের সরকারি সংস্থা
ঢাকা ভিত্তিক সংগঠন
১৯৩৬-এ ভারতে প্রতিষ্ঠিত
অ্যাগার

অ্যাগার ( বা ), বা অ্যাগার-অ্যাগার হলো জেলির মতো পদার্থ, যা কিছু প্রজাতির লাল শৈবালের কোষ প্রাচীর থেকে প্রাপ্ত পলিস্যাকারাইডের সমন্বয়ে গঠিত, প্রাথমিকভাবে ওগোনোরি (গ্রাসেরিয়া এবং) "টেঙ্গুসা" (জেলিডিয়াসি) থেকে তৈরি করা যায়। .

অ্যাগার হলো দুটি উপাদান, যথা: রৈখিক পলিস্যাকারাইড অ্যাগারোজ এবং অ্যাগারোপেকটিন নামক অণুর একটি এগারোপেকটিন মিশ্রণ। এটি নির্দিষ্ট প্রজাতির শেওলার কোষের দেয়ালে সহায়ক কাঠামো গঠন করে এবং পরিস্ফুটিত হওয়ার মাধ্যমে উৎপাদিত হয়। এই শেওলাগুলি অ্যাগারোফাইট নামে পরিচিত, যা রোডোফাইটা (লাল শৈবাল) পরিবারের অন্তর্গত।

অ্যাগার এশিয়া জুড়ে মিষ্টান্ন তৈরির একটি উপাদান হিসাবে এবং মাইক্রোবায়োলজিক্যাল কাজের জন্য কালচার মাধ্যম ধারণ করার জন্য কঠিন স্তর হিসাবে ব্যবহৃত হয়েছে। অ্যাগার একটি রেচক পদার্থ হিসাবেও ব্যবহার করা যেতে পারে। একটি তাৎক্ষণিক ক্ষুধা দমনকারী এবং জেলটিনের একটি নিরামিষ বিকল্প। স্যুপ জন্য ঘন অ্যাগার ব্যবহার করা হয়। ফলের সংরক্ষণ, আইসক্রিম এবং অন্যান্য ডেজার্টেও এটি ব্যবহার করা হয়। মদ্যপানের ক্ষেত্রেও এটি ব্যবহৃত হয়। এছাড়াও এটি কাগজ এবং কাপড় মাপার চক হিসাবে ব্যবহৃত হয়।

তথ্যসূত্র 

রাসায়নিক পদার্থ
জীবজ অণু
যৌগিক পদার্থ
পলিস্যাকারাইড
জাপানি উদ্ভাবন
ই-সংখ্যায়িত খাদ্যে সংযোজিত দ্রব্য
টান্ডি দর্জি

টান্ডি দর্জি (; জন্ম ) ভুটানের বর্তমান পররাষ্ট্রমন্ত্রী, যিনি ২০১৮ সালের নভেম্বর মাস থেকে দায়িত্ব পালন করছেন। ২০১৮ সালের অক্টোবর মাস থেকে তিনি ভুটানি আইনসভার সদস্য হিসেবে দায়িত্ব পালন করছেন। তিনি বাংলাদেশের ময়মনসিংহ মেডিকেল কলেজের প্রাক্তন শিক্ষার্থী ছিলেন।

শিক্ষাজীবন
তিনি ঢাকা বিশ্ববিদ্যালয়ের আওতাভুক্ত ময়মনসিংহ মেডিকেল কলেজ থেকে এমবিবিএস ডিগ্রি লাভ করেন। এরপর, আন্তর্জাতিক গণস্বাস্থ্য বিষয়ে অস্ট্রেলিয়ার সিডনি বিশ্ববিদ্যালয় থেকে তিনি স্নাতকোত্তর ডিগ্রি লাভ করেন। এছাড়াও তিনি ক্যানবেরা বিশ্ববিদ্যালয় থেকে এমবিএ ডিগ্রি অর্জন করেন।

রাজনৈতিক জীবন
রাজনীতিতে আসার পূর্বে তিনি একজন শিশুরোগ বিশেষজ্ঞ, গণস্বাস্থ্য  গবেষক ও প্রযুক্তি উপদেষ্টা ছিলেন। তিনি দ্রুক ন্যামরুম শোংপার প্রতিষ্ঠাতা সদস্য ও সাবেক সভাপতি ছিলেন। তিনি ২০০৮ ও ২০১৩ সালে ভুটানি আইনসভার নির্বাচনে অংশ নিয়েছিলেন। তিনি ২০১৮ সালে ভুটানি আইনসভার নির্বাচনে লিংমুখা টোয়েডোয়াং সংসদীয় আসন থেকে আইনসভার সদস্য নির্বাচিত হন। তিনি নির্বাচনে দ্রুক ফুয়েনসাম শোংপা দলের সোনাম ওয়াংয়েল ওয়াংকে পরাজিত করেন।

২০১৮ সালের ৩ নভেম্বর আনুষ্ঠানিকভাবে ভুটানি প্রধানমন্ত্রী লোটে শেরিং মন্ত্রিসভার সদস্যদের নাম ঘোষণা করেন এবং টান্ডি দর্জিকে ভুটানের পররাষ্ট্রমন্ত্রী হিসেবে ঘোষণা করেন। ২০১৮ সালের ৭ নভেম্বর তিনি আনুষ্ঠানিকভাবে পররাষ্ট্রমন্ত্রী হিসেবে দায়িত্বগ্রহণ করেন।

তথ্যসূত্র

জীবিত ব্যক্তি
১৯৬৮-এ জন্ম
ভুটানের পররাষ্ট্রমন্ত্রী
সিডনি বিশ্ববিদ্যালয়ের প্রাক্তন শিক্ষার্থী
ময়মনসিংহ মেডিকেল কলেজের প্রাক্তন শিক্ষার্থী
রাজিয়া সুলতানা (আইনজীবী)

রাজিয়া সুলতানা মিয়ানমারে জন্ম নেওয়া একজন বাংলাদেশি আইনজীবী, যিনি আন্তর্জাতিক সাহসী নারী পুরস্কার ২০১৯ লাভ করেছেন।

জীবনী
রাজিয়া সুলতানা ১৯৭৩ সালে মিয়ানমারের রাখাইন রাজ্যের মংডুতে এক রোহিঙ্গা পরিবারে জন্মগ্রহণ করেন। মিয়ানমারে জন্ম হলেও তিনি বেড়ে উঠেছেন বাংলাদেশে।

রাজিয়া সুলতান রোহিঙ্গাদের মানবাধিকার নিয়ে কাজ করে চলেছেন। এছাড়াও, তিনি মিয়ানমারের অন্যান্য জাতিসত্তার মানবাধিকার নিয়েও কাজ করে থাকেন। তিনি একাধারে একজন আইনজীবী, শিক্ষাবিদ ও মানবাধিকার কর্মী। তিনি রোহিঙ্গাদের নিয়ে কাজ করলেও মূলত নারী ও শিশুদের মানবাধিকার লঙ্ঘনের বিষয় নিয়ে কাজ করে থাকেন।

২০১৬ সাল থেকে তিনি বাংলাদেশে বসবাসকারী শতাধিক রোহিঙ্গা জাতিসত্তার ব্যক্তিদের সাক্ষাৎকার নিয়ে উইটনেস টু হরর ও রেপ বাই কমান্ড শিরোনামের দুইটি প্রতিবেদন প্রকাশ করেন। প্রতিবেদন দুইটিতে রোহিঙ্গা নারীদের প্রতি মিয়ানমার সেনাবাহিনীর যৌন নির্যাতনের কাহিনি ফুটে উঠেছে। এছাড়াও তিনি কালান্দান প্রেসের দ্য কিলিং ফিল্ডস অব আলেথানকিয়াও শিরোনামের একটি প্রতিবেদনে অবদান রেখেছেন।

পেশাগত জীবনের বাইরে তিনি 'ফ্রি রোহিঙ্গা কোয়ালিশন' এর কোঅর্ডিনেটর ও 'আরাকান রোহিঙ্গা ন্যাশনাল অর্গানাইজেশন' এর নারী শাখার পরিচালক হিসেবে দায়িত্ব পালন করছেন।

প্রকাশনা
 উইটনেস টু হরর
 রেপ বাই কমান্ড
 দ্য কিলিং ফিল্ডস অব আলেথানকিয়াও (অবদানকারী)

পুরস্কার ও সম্মাননা
 আন্তর্জাতিক সাহসী নারী পুরস্কার ২০১৯

তথ্যসূত্র

১৯৭৩-এ জন্ম
আন্তর্জাতিক সাহসী নারী পুরস্কার প্রাপক
সাহসিকতা পুরস্কার
বাংলাদেশী নারী আইনজীবী
রোহিঙ্গা বংশোদ্ভূত বাংলাদেশী
জীবিত ব্যক্তি
২১শ শতাব্দীর বাংলাদেশী আইনজীবী